stanford-oval/wikipedia huggingface dataset:
Sahrikas
Maantietoa

Se on 250 metriä pitkä, 150 metriä leveä ja sen pinta-ala on 1,9 hehtaaria. Sen rannat ovat metsämaata lukuun ottamatta luoteispäätä, missä ranta alkaa pellonreunasta. Koillisessa sijaitsee Halmelan talon niitty, jota ei enää viljellä. Järveen laskee yksi metsäoja ja toinen pelto-oja läheisiltä pelloilta. Sen oma laskuoja on 400 metriä pitkä ja se laskee Pitkäjärveen. Rantaviiva on 700 metriä pitkä. Kaakkoiskulmassa on 100 metriä pitkä lahti. Rannoille ei ole rakennettu vapaa-ajan asuntoja eikä rantaan johda teitä. Alueen tiloille pääsee Iso-Röyhiöstä tulevalta tieltä, joka haarautuu seututieltä 276.
Historiaa

Isojaonkartassa vuosilta 1830-1848 järven nimi kirjoitettiin "Saarikaisjärvi". Kartan mukaan järvellä oli suurehko saari eikä järvellä ollut tuolloin laskuojaakaan. Koska järvellä on nykyään laskuoja, on järvellä tehty järvenlasku, joka on maaduttanut saaren.
Maaseudun tulevaisuus?

| Maaseudun tulevaisuus? |
| --- | --- |
Ohjaaja:  Risto Jarva
Käsikirjoittaja:  Pertti Maisala
Kuvaaja:  Antti Peippo Lasse Naukkarinen
Leikkaaja:  Risto Jarva
Valmistustiedot
Valmistusmaa:  Suomi
Tuotantoyhtiö:  Filminor Oy
Ensi-ilta:  28.02.1970
Kesto:  25
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Maaseudun tulevaisuus? on Risto Jarvan ohjaama yhteiskunnallinen dokumentti vuodelta 1970, jonka tilasi Postisäästöpankki PSP. Aiempia Jarvan samalle tilaajalle tekemiä lyhytelokuvia ovat Kaupungissa on tulevaisuus (1967) ja Nainen ja yhteiskunta (1968).
Palkinnot

Valtion elokuvapalkinto 1970 (30 000 markkaa).
Robottiratsastaja

Robottiratsastajilla varustettuja kameleita.
Robottiratsastaja on yleisesti käytetty kameleiden ajurina kamelikilpailuissa korvaamaan ihminen ohjastajana (jockey). Ne kehitettiin vuonna 2004 ja robotit ovat hiljalleen korvaamassa kokonaan ihmisohjastajat, jotka usein Lähi-idän kamelikilpailuissa ovat lapsityöläisiä ja systemaattisten ihmisarvon loukkausten kohteena[lähde? ]. Kansainvälinen yhteisö on vastannut tähän voimakkaasti ja siksi Qatarin valtio on kieltänyt ihmiset ajajina robottien hyväksi.
Ihmisten käyttö kamelikisoissa

Kamelikisoja on käyty tuhansia vuosia. "Sheikkien kisoissaselvennä" käytetään lähes yksinomaan pieniä lapsia, yleensä noin neljävuotiaita poikalapsia, ohjaamaan kameleita. Usein poikien annetaan nälkiintyä, jotta he olisivat mahdollisimman kevyitä. Historiallisesti pojat olivat usein myyty orjina organisoijille tai kamelin omistajille ratsastajiksi. Tähän liittyi usein kidnappaus tai epätoivoisten perheiden hyväksikäyttö pakottamalla heidät myymään oman lapsensa. Heitä ei usein koulutettu ja he olivat usein seksuaalisen hyväksikäytön kohteita.
Qatarissa kamelikilpailut ovat olleen historiallisesti kansallinen vapaa-ajan vieton kohde, ja pienten lasten käyttö ajajina on hyväksytty vuosisatoja. Kuitenkin kansainvälisen yhteisön painostuksen takia Qatarin emiiri, Hamad ibn Khalifa Al Thani, kielsi lapsiajurit vuonna 2005  ja käski, että vuoteen 2007 mennessä kaikkien kamelikilpailujen osallistujien pitää olla robottien ohjaamia.
Kehitys ja käyttö

Qatarin hallitus käynnisti robottien kehityksen vuonna 2004. Sveitsiläinen K-Team yritys yhdessä Alexandre Colotin johdossa kehitti robotit. Alustavissa tutkimuksissa havaittiin ongelmaksi se, että kamelit olivat tottuneet ihmisen hallintaan. Varhaiset mallit pelottivat tai häiritsivät kameleiden keskittymistä. Muotoilua uudistettiin ihmismäisemmäksi lisäämällä mallinuken kaltaiset kasvot, aurinkolasit, hatut, ajohansikkaat ja jopa perinteiset parfyymit, joita ihmisajajat käyttivät. Muita kohdattuja haasteita olivat olosuhteet, joissa robotti ja tietokone toimivat; yleensä korkea lämpötila ja pölyinen ilmasto, sekä nopea liike ja kuoppainen kulkeminen.
Robotit ovat pieniä, kevyitä ja kauko-ohjattavia. Ne ovat alumiinirakenteisia, keskiosaltaan suurin piirtein ison kirjan kokoisia, ja sisältävät pienet kädet, jotka ohjastavat ruoskaa ja kuolaimia.
Tämänhetkinen käyttö

Laaja-alainen käyttö on rajoittunut Qatariin, missä robotit ovat yleisesti hyväksyttyjä. Muut maat missä kamelikilpailut ovat suosittuja kuten Yhdistyneet arabiemiirikunnat, ovat kasvavan painostuksen alaisia johtuen lapsityövoiman käytöstä kilpailuissa.
Robottiratsastajia
Mamadou Sakho

Mamadou Sakho
Mamadou Sakho (s. 13. helmikuuta 1990 Pariisi, Ranska) on ranskalainen jalkapalloilija.
Sakho edusti Ligue 1:n Paris Saint-Germainia vuodesta 2007 lähtien mutta siirtyi syksyllä 2013 Englannin Valioliigassa pelaavaan Liverpooliin. Vuonna 2017 hän siirtyi saman sarjan Crystal Palaceen, jossa hän pelasi ensimmäiset puoli vuotta lainalla Liverpoolista. Sakho pelasi PSG:ssä 151 Ligue 1:n ottelua ja teki niissä seitsemän maalia. Valioliigassa hän on pelannut Liverpoolia edustaen 56 ottelua, joissa hän on tehnyt kaksi maalia, ja Crystal Palacen joukkueessa kauden 2018–2019 loppuun mennessä 54 ottelua, joissa hän on tehnyt yhden maalin.
Sakho pelasi ensimmäisen ottelunsa Ranskan maajoukkueessa marraskuussa 2010. Hän kuului Ranskan joukkueeseen Brasilian MM-kilpailuissa 2014 ja pelasi neljä Ranskan viidestä ottelusta. Hän on pelannut kaikkiaan 29 maaottelua. Hän teki kaksi maalia marraskuussa 2013 MM-karsinnan toisessa jatkokarsintaottelussa Ukrainaa vastaan, kun Ranska selviytyi MM-kisoihin voittaessaan jatkokarsinnan yhteismaalein 3–2.
Sakho on pelipaikaltaan keskuspuolustaja.
Maylis de Kerangal

| Maylis de Kerangal |
| --- | --- |

Henkilötiedot
Syntynyt: 16. kesäkuuta 1967 (ikä 57) Toulon, Ranska
Ammatti:  kirjailija
Kirjailija
Tuotannon kieli: ranska
Esikoisteos:  Je marche sous un ciel de traîne (2000)
Pääteokset:  Sillan synty (2010), Haudataan kuolleet, paikkaillaan elävät (2014)
Palkinnot
 Prix Médicis (2010) 
Aiheesta muualla
Löydä lisää kirjailijoitaKirjallisuuden teemasivulta
Maylis de Kerangal (s. 16. kesäkuuta 1967 Toulon, Ranska) on ranskalainen kirjailija, jonka esikoisteos Je marche sous un ciel de traîne julkaistiin vuonna 2000. Romaanista Sillan synty hän sai vuonna 2010 Médici-palkinnon, ja vuoden 2014 teosta Haudataan kuolleet, paikkaillaan elävät myytiin Ranskassa yli neljännesmiljoona kappaletta.
Elämä ja ura

Maylis de Kerangal syntyi vuonna 1967 Toulonissa Ranskassa ja vietti lapsuutensa Le Havressa. Hän opiskeli Rouenissa ja Pariisisa historiaa ja filosofiaa ja työskenteli sitten Gallimard Jeunesse lastenkirjojen toimittajana. Kerangal muutti vuonna 1997 Yhdysvaltoihin. Hän alkoi Coloradon Goldenissa kirjoittamaan esikoisromaaniansa. Kerangal palasi vuonna 1998 Ranskaan, missä hän suoritti yhteiskuntatieteiden tutkinnon École des Hautes Études en Sciences Sociales -yliopistosta. Sen jälkeen hän sai paikan Inculte-nimisestä kirjallisuuslehdestä.
Éditions Verticales julkaisi vuonna 2000 Kerangalin esikoisromaanin Je marche sous un ciel de traîne. Se menestyi suhteellisen hyvin, ja hän on julkaissut sen jälkeen kirjan vuoden tai kahden välein. La Vie Voyeuse ilmestyi vuonna 2003, Ni fleurs, ni crowns vuonna 2006, Dans les rapides vuonna 2007. Kerangalin viides romaani Corniche Kennedy herätti jo monet palkintoraadit, ja hän oli ehdolla useisiin palkintoihin. Vuoden 2010 romaanista Naissance d’un pont hänet palkittiin Ranskassa Médici-palkinnolla.
Kerangalista tuli Ranskassa erityisen tunnettu vuonna 2014 julkaistusta romaanista Haudataan kuolleet, paikkaillaan elävät, jota myytiin maassa yli neljännesmiljoona kappaletta. Se sai Britanniassa Wellcomen kirjapalkinnon, ja Yhdysvalloissa The Wall Street Journal valitsi sen vuoden 2016 kymmenen parhaan kertomakirjan joukkoon.
Haudataan kuolleet, paikkaillaan elävät -teoksen jälkeen Kerangal kirjoitti novellikokoelman ja pienoisromaanin. Hänen seuraava romaaninsa oli Maailma käden ulottuvilla (2018).
Suomennetut teokset

Haudataan kuolleet, paikkaillaan elävät.  ((Réparer les vivants). Suomentaneet Ville Keynäs ja Anu Partanen)  Helsinki:  Kustannusosakeyhtiö Siltala, 2016.  ISBN 978-952-234-373-4.
Maailma käden ulottuvilla.  ((Un monde à portée de main). Suomentaneet Ville Keynäs ja Anu Partanen)  Helsinki:  Kustannusosakeyhtiö Siltala, 2019.  ISBN 978-952-234-614-8.
Sillan synty.  ((Naissance d'un pont). Suomentaneet Ville Keynäs ja Anu Partanen)  Helsinki:  Kustannusosakeyhtiö Siltala, 2022.  ISBN 978-952-234-851-7.
Aiheesta muualla

Kuvia tai muita tiedostoja aiheesta Maylis de Kerangal Wikimedia Commonsissa
Metrodoros

Metrodoros (m.kreik. Μητρόδωρος, Mētrodōros, lat. Metrodorus) on antiikin kreikkalainen nimi, joka voi viitata seuraaviin henkilöihin:
Metrodoros Ateenalainen (100-luku eaa.), taidemaalari ja filosofi
Metrodoros Egyptiläinen (300-luku tai myöhemmin), pääsiäisen ajoittamisesta kirjoittanut
Metrodoros Harkitsija, filosofi
Metrodoros Khioslainen (300-luku eaa.), Demokritoksen koulukuntaan kuulunut esisokraattinen filosofi
Metrodoros Koslainen (400-luku eaa.), pythagoralainen filosofi ja lääkäri
Metrodoros Lampsakoslainen, vanhempi (400-luku eaa.), Anaksagoraan koulukuntaan kuulunut esisokraattinen filosofi
Metrodoros Lampsakoslainen, nuorempi (331–277 eaa.), epikurolainen filosofi; tunnetuin Metrodoros
Metrodoros Skepsisläinen (ensimmäinen vuosisata eaa.), kirjailija, puhuja ja poliitikko
Metrodoros Stratonikeialainen (100-luvun eaa. loppu), alun perin epikurolainen ja myöhemmin platonilainen filosofi
Metrodoros (200- ja 100-lukujen eaa. vaihde), Filippos V:n sotapäällikkö
Metrodoros, grammaatikko
Metrodoros, epigrammirunoilija
Metrodoros (300/200-luku eaa.), lääkäri, joka nai Aristoteleen tyttären Pythiaan
Metrodoros (1 vuosisata/100-luku jaa.), lääkäri, Sabinoksen oppilas
Metrodoros (1. vuosisata eaa.), lääkäri, lääketieteestä kirjoittanut
Metrodoros (1. vuosisata eaa.), Ciceron mainitsema lääkäri
Metrodoros Khioslainen

Metrodoros Khioslainen (m.kreik. Μητρόδωρος; 300-luku eaa.) oli antiikin kreikkalainen esisokraattinen filosofi. Hän oli kotoisin Khioksesta. Metrodoros oli Nessoksen oppilas. Jotkut sanovat hänen olleen itsensä Demokritoksen oppilas. Hän oli Anaksarkhoksen, skeptikko Pyrrhonin ystävän, opettaja.
Metrodoros hyväksyi demokritoslaisen teorian atomeista ja tyhjyydestä sekä maailmojen moneudesta, mutta kehitti oman teorian, jonka mukaan tähdet muotoutuvat päivä päivältä auringon vaikutuksesta ilman kosteudesta. Metrodoros oli täydellinen skeptikko, ja hänen ajattelunsa muodostaa linkin atomismin ja myöhemmän skeptisyyden välille.
Metrodorokselta on säilynyt seuraava lause koskien maan ulkopuolista elämää:
»Jos ajattelisi, että maa olisi ainoa asutettu maailma äärettömässä avaruudessa, se olisi yhtä absurdia, kuin jos kokonaisella hirssipellolla kasvaisi vain yksi jyvä.»
Hänen kerrotaan myös sanoneen Sokrateen tyyliin:
»Emme tiedä mitään, emme, emme edes sitä tiedämmekö vai emme!»
Hän sanoi myös, että kaikki on kullekin ihmiselle ainoastaan sitä, miltä se hänelle näyttää.
Metrodoros Lampsakoslainen (vanhempi)

Metrodoros Lampsakoslainen (m.kreik. Μητρόδωρος) (k. 464 eaa.) oli antiikin kreikkalainen esisokraattinen filosofi. Hän oli kotoisin Lampsakoksesta, Hellespontoksen itärannalta. Hän oli Anaksagoraan aikalainen ja ystävä.
Metrodoros kirjoitti Homeroksesta. Hänen johtava tulkinta-ajatuksensa oli, että Homeroksen teoksissa esiintyvät jumaluudet ja kertomukset tuli tulkita allegorisina fysikaalisten voimien ja ilmiöiden kuvauksina. Metrodoros mainitaan Platonin dialogissa Ion.
Käännös suomeksi
Metal Mammoth

| Metal Mammoth |
| --- | --- |
Perustettu:  1992
Kotipaikka:   Rockville Centre, New York
Toimiala:  Julkaiseminen
Tuotteet:  Sarjakuvat
Henkilöstö:  1-4
Infobox OKNimi-testi OK: 
Metal Mammoth on yhdysvaltalainen sarjakuvakustantamo, joka tunnetaan parhaiten Heavy Metal -sarjakuvalehden kustantajana. Yhtiön päämaja sijaitsee Rockville Centressä, New Yorkissa.
Maaseudun Tulevaisuus

| Maaseudun Tulevaisuus |
| --- | --- |


Lehtityyppi:  sanomalehti
Julkaisija:  Viestimedia Oy
ISSN:  ISSN 1458-8021
Levikki:   69 890 (LT 2019)
Perustettu:  1916
Päätoimittaja:  Jouni Kemppainen
Sitoutuneisuus:  MTK
Kotikunta:  Helsinki
Kotimaa:  Suomi
Sivukoko:  broadsheet
Ilmestymistiheys:  3 kertaa viikossa (ma, ke, pe)
Kieli:  suomi
Aiheesta muualla
maaseuduntulevaisuus.fi
Maaseudun Tulevaisuus on kolmipäiväinen suomalainen sanomalehti. Vuonna 1916 perustettu lehti on Maa- ja metsätaloustuottajain Keskusliiton (MTK) pää-äänenkannattaja.
Lehden kokonaislevikki (painettu ja digi) oli vuonna 2019 noin 69 890 kappaletta. Lehden kokonaistavoittavuus on noin 544 000 lukijaa. Vuonna 2022 Maaseudun Tulevaisuus oli Suomen toiseksi luetuin painettu sanomalehti (275 000 lukijaa).
Lehden päätoimittaja on maaliskuusta 2016 alkaen Jouni Kemppainen. Hänen edeltäjänsä Mikael Pentikäinen siirtyi Suomen Yrittäjien toimitusjohtajaksi toukokuussa 2016.
Vuonna 2016 Maaseudun Tulevaisuus äänestettiin Suomen toiseksi arvostetuimmaksi lehtibrändiksi Helsingin Sanomien jälkeen Markkinointi & Mainonta -lehden ja Taloustutkimuksen Brändien arvostus -kyselyssä.
Aiheesta muualla

Maaseudun Tulevaisuuden vuosikerrat 1916–2014 Kansalliskirjaston digitoitujen aineistojen tietokannassa (käytettävissä vapaakappalekirjastojen tietokoneilla)
Matti Klemola

Matti Klemola (22. huhtikuuta 1886 Veteli – 2. joulukuuta 1954 Kiuruvesi) oli lehtimies, joka toimi useiden eri sanomalehtien päätoimittajana.
Matti Klemolan vanhemmat olivat maanviljelijä Juho Heikki Klemola ja  Marjaana Pollari ja puoliso 1922–1953 Impi Maria Kilpeläinen. Klemola tuli ylioppilaaksi 1906 ja valmistui filosofian kandidaatiksi 1914. Hän oli Kokkolan Uutisten päätoimittaja 1915–1917, Karjalaisen 1918–1919, Ylimaan ja Kajaanin Uutisten 1919–1922 sekä Lahden 1923–1940. Kaiun toimitussihteerinä Klemola työskenteli 1922–1923, vapaana toimittajana 1940–1944 ja Kajaanin päätoimittajana vuodesta 1945.
Matti Kinnunen (lumilautailija)

Matti Kinnunen (s. 30. lokakuuta 1987 Pudasjärvi) on suomalainen entinen [lähde? ] lumilautailija. Kinnunen voitti lumilautailun suomenmestaruuden slopestylessä vuonna 2005.
Maynie Sirén

Maynie Sirén
Maynie Helena Margaretha Sirén (o.s. Smolander; 27. elokuuta 1924 Viipuri – 19. joulukuuta 2003 Helsinki) oli suomalainen laulaja. Hän aloitti levytysuransa vuonna 1951 ruotsin kielellä.
Ura

Maynie Sirén kouluttautui lääkintävoimistelijaksi mutta opiskeli myös laulua Suomessa Aune Antin ja Frida Sergejeffin johdolla sekä Pariisissa Charles Panzeran johdolla. Hän aloitti 1951 uransa iskelmälaulajana mutta siirtyi vuosien mittaan yhä enemmän laulelman suuntaan. 1960-luvulla hän esiintyi omissa chanson-illoissaan Pohjoismaissa ja Neuvostoliitossa, usein säestäen itseään kitaralla.
Moskovan kansainvälisessä laulukilpailussa 1957 hän voitti ensimmäisen palkinnon kevyen musiikin sarjassa ja toisen palkinnon kansanlaulusarjassa.
Maynie Sirénin levytystuotanto sisältää noin 90 kappaletta.
Yksityiselämä

Hän oli kaksi kertaa naimisissa, ensin Gustav Sirénin kanssa ja sitten Einar Englundin kanssa.
Diskografia

Visor från svenska Finland (1978)
Aiheesta muualla

Maynie Sirénin esitystuotanto Suomen äänitearkistossa (1901–1999)
Maynie Sirén Pomus-sivustossa.
Sirén, Maynie hakuteoksessa Uppslagsverket Finland (2012). (ruotsiksi)
Luettelo yhdistelmäsanoista

Tämä on luettelo yhdistelmäsanoista eli kontaminaatioista. Luettelon sanoista useimmat ovat alkuperältään englanniksi, mutta joko ne ovat vakiintuneet suomen kieleen tai niitä käytetään sekä suomenkielisissä asiayhteyksissä että kansainvälisesti. Osa sanoista on yritysten tai vastaavien nimiä, ammattitermejä tai peräisin viihde- tai populaarikulttuuri-yhteyksistä.
Siirry kirjaimeen → A B C D E F G H I J K L M N O P Q R S T U V W X Y Z Å Ä Ö
A

avioniikka, engl. sanoista aviation ja electronics → avionics
B

beelzebufo, sanoista Beelzebub ja bufo
Bionicle, engl. sanoista biological ja chronicle
bioniikka, engl. sanoista biology ja electronics → bionics
bitti, engl. sanoista binary ja digit
blaxploitaatio, engl. sanoista black ja exploitation → blaxploitation
Bollywood, sanoista Bombay ja Hollywood
Brexit, sanoista British ja exit
britcom, brittikomedia eli britcom, yhdistelmä engl. sanoista British ja comedy, mukailee termiä sitcom
brunssi, engl. breakfast and lunch → brunch
C

Cafusa, portugalin sanoista carnaval, futebol ja samba
Compaq, engl. sanoista compatibility and quality
D

Debian, yhdistelmä Ian Murdockin ja hänen tyttöystävänsä Debra Lynnin nimistä
Duracell, englannin sanoista durable ja cell battery
E

Email, engl. sanoista electronic ja mail
F

fanzine, engl. sanoista fan ja magazine
finglish, engl. sanoista Finnish ja English
Fleshlight, engl. sanoista flashlight ja flesh
Fortran, engl. sanoista formula ja translator
freeware, engl. sanoista free ja software
G

genomi, engl. sanoista gene ja chromosome → genome
H

hubotti, engl. sanoista human ja robot
I

Intel, engl. sanoista integrated ja electronics
internet, engl. sanoista international ja network
K

kaveri, sanoista kamraatti ja toveri[lähde? ]
koodekki, engl. sanoista coder ja decoder → codec
kvasaari, engl. sanoista quasi-stellar → quasar
kyborgi, engl. sanoista cybernetic ja organism → cyborg
M

Mattel, yhdistelmä yhtiön perustajien Harold "Matt" Matson ja Elliot Handler nimistä
mekatroniikka, sanoista mekaniikka ja elektroniikka
metalcore, engl. sanoista heavy metal ja hardcore punk
Microsoft, engl. sanoista microcomputer and software
modeemi, engl. sanoista modulator ja demodulator → modem
mopedi, engl. sanoista motor ja pedal → moped
motelli, engl. sanoista motor ja hotell → motel
Movember, englannin sanoista moustache ja November
N

napalm, sanoista nafteeni- ja palmitiinihappo
netiketti, sanoista netti ja etiketti
O

Oxbridge, sanoista Oxford ja Cambridge
P

pastafari, sanoista pasta ja rastafari
pikseli, engl. sanoista picture ja element → pixel
portuñol, portugalin sanasta português ja espanjan sanasta español
prequiem, engl. preemptive ja requiem
pulsari, engl. sanoista pulsating ja star → pulsar
R

rokumentti, sanoista rock ja dokumentti
S

seksploitaatio, engl. sanoista sex and exploitation → sexploitation
sellofaani, sanoista cellulose (engl.) ja diaphane (ransk., läpinäkyvä) → cellophane
shareware, engl. sanoista share ja software
sitcom, tilannekomedia eli sitcom, engl. sanoista situation ja comedy
smog, engl. sanoista smoke ja fog
Sony, latinan sanasta sonus (ääni) ja englannin sanasta sunny (aurinkoinen)
spork, engl. sanoista spoon and fork
sysop, engl. sanoista system and operator
T

Tansania, yhdistelmä nimistä Tanganjika ja Sansibar
telex, engl. sanoista teleprinter ja exchange
transponderi, engl. sanoista transmitter ja responder
V

vog, englannin sanoista volcanic ja smog
vokooderi, engl. sanoista voice ja coder
Masters

Masters tarkoittaa seuraavia:
The Masters, Dafabet Master, snookerin arvostetuin kutsuturnaus
Masters, Rauli "Badding" Somerjoen kokoelmalevy
Masters, Juice Leskisen kokoelmalevy
Masters-nimisiä henkilöitä:
Chris Masters, oik. Christopher Todd Mordetzky (s. 1983), yhdysvaltalainen showpainija
Edgar Lee Masters (1868–1950), yhdysvaltalainen runoilija, elämäkerrankirjoittaja ja näytelmäkirjailija
Helen Masters (s. 1964), englantilainen näyttelijä
Hilary Masters (1928–2015), yhdysvaltalainen kirjailija
John Masters (1914–1983), brittiläinen kirjailija
William H. Masters (1915–2001), yhdysvaltalainen seksologi
Kuvitteellisia henkilöitä:
Ken Masters, videopelihahmo pelisarjassa Street Fighter.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Masters”, voi hakea sivunnimihaulla, laajalla sivunnimihaulla tai tekstihaulla.
Marija Bakalova

| Marija Bakalova |
| --- | --- |
 Marija Bakalova elokuvakuvauksissa vuonna 2019.
Henkilötiedot
Syntynyt: 4. kesäkuuta 1996 (ikä 28) Burgas, Bulgaria
Ammatti:  näyttelijä
Aiheesta muualla
IMDb 
Marija Bakalova (bulg. Мария Бакалова; s. 4. kesäkuuta 1996 Burgas, Bulgaria) on bulgarialainen näyttelijä, joka aloitti uransa Bulgariassa ja teki kansainvälisen läpimurtonsa komediaelokuvassa Borat Subsequent Moviefilm. Hän sai elokuvasta ensimmäisen bulgarialaisnäyttelijänä Oscar-palkintoehdokkuuden.
Elämä > Nuoruus ja opiskelu

Marija Bakalova syntyi Burgasissa vuonna 1996. Hän kiinnostui lapsena musiikista ja harjoittelu sekä laulua että huilua. Bakalova halusi kuitenkin paeta todellisuutta, mikä johdatti hänet elokuvien pariin. Hän on kertonut haastattelussa olleensa erittäin innostunut skandinavialaisesta elokuvasta ja Dogma 95 -liikkeestä. Näyttelijöistä häntä inspiroivat Meryl Streep, Nicole Kidman ja Natalie Portman.
Bakalova opiskeli näyttämötaidetta Teatteri- ja elokuvataitaiden kansallisakatemiassa, missä näytteleminen on keskittynyt vahvasti teatterin puolelle. Bakalova valmistui akatemiasta vuonna 2019.
Elämä > Ura

Kansallisakatemian ainoata kurssia elokuvanäyttelemisestä vetivät bulgarialaiset elokuvaohjaajat Kristina Grozeva ja Petăr Văltšanov. Bakalova rakasti kurssia ja tarjoutui auttamaan ohjaajia aikatauluttamisessa ja monissa muissa juoksevissa asioissa. Hän opiskeli kolmatta vuottansa, kun toinen ohjaajista tarjosi pientä sivuosaa tulevassa elokuvassa. Baštata menestyi kansainvälisesti, ja se palkittiin muun muassa Karlovy Varyn elokuvajuhlien pääpalkinnolla. Se oli myös Bulgarian ehdokas vuoden 2021 parhaan kansainvälisen elokuvan Oscar-palkintoon.
Boratin jatko-osan Borat Subsequent Moviefilm roolittaja Nancy Bishop näki Bakalovan suorituksen Baštatassa ja kutsui Bakalovan koe-esiintymisiin. Salaperäisen komediaelokuvan koe-esiintymiset olivat yleisesti tuolloin puheenaihe Bakalovan kurssikavereissa, ja käytännössä kaikki lähettivät videohakemuksen. Bakalova kutsuttiin koekuvauksiin Lontooseen, mutta hän epäili koko projektin todenperäisyyttä, sillä se oli niin salamyhkäinen. Hän sai kuitenkin paikan Tutarina, kazakstanilaisen toimittajan Boratin 15-vuotiaana tyttärenä. Bakalova sai suotuisan vastaanoton roolistansa mokumentissa, ja hän oli siitä muun muassa Golden Globe-, Bafta-, SAG-palkinto- ja Oscar-ehdokkaana. Hän on ensimmäinen bulgarialainen näyttelijä, joka on ollut ehdolla Golden Globeen ja Oscariin.
Borat-elokuvan jälkeen Bakalova alkoi kuvata metakomediaa The Bubble, joka kertoo näyttelijöistä, jotka yrittävät tehdä elokuvaa keskellä pandemiaa.
Aiheesta muualla

Kuvia tai muita tiedostoja aiheesta Marija Bakalova Wikimedia Commonsissa
Marija Bakalova Internet Movie Databasessa. (englanniksi)
Matti Kinnunen (ammattiyhdistysjohtaja)

Matti Kalervo Kinnunen (s. 1. tammikuuta 1931 Joensuu) on opettaja, joka työskenteli Toimihenkilö- ja Virkamiesjärjestöjen Keskusliiton puheenjohtajana.
Matti Kinnunen syntyi liikkeenomistaja Erkki Kinnusen ja Inkeri Suoma Teeriahon perheeseen. Hän avioitui vuonna 1955 Anja Johanna Swahnin kanssa. Kinnunen tuli ylioppilaaksi 1950 ja valmistui voimistelunopettajaksi 1955. Filosofian kandidaatin tutkinnon hän suoritti 1961. Kinnunen toimi Vallilan ammattikoulussa yleisaineiden opettajana vuosina 1956–1977. Ammattioppilaitosten opettajien liiton puheenjohtaja hän oli 1965–1981 ja Toimihenkilö- ja Virkamiesjärjestöjen Keskusliitto TVK:n puheenjohtaja vuosina 1981–1992.